kardosdrur/scandi-wiki huggingface dataset:
Alan Ball

Alan Ball (Født den 13. maj 1957 i Atlanta,  Georgia) er en  Oscar-vindende producer, manuskriptforfatter og instruktør. Han er bedst kendt for at have skrevet manuskriptet til den  Oscar-vindende film American Beauty, og for at have skabt  HBO-serien Six Feet Under.

Biografi 

Alan Ball gik på universitet i Florida på Florida State University School of Theatre. Da han vandt en Emmy for at have instrueret et afsnit af Six Feet Under til den 54. Emmy-uddeling, kunne han fortælle, at han begyndte at skrive og producere sit eget arbejde, da han gik på Florida State University School of Theatre.

Ball begyndte hans karriere med at skrive på en tv-serie, kaldt Cybill, med Cybill Shepherd i hovedrollen. Ball har udtalt, at han baserede  Anette Bennings rædselsfulde forstadskone karakter i filmen American Beauty på Cybill Shephard, da Shephard har fået ry for at være rigtig besværlig at arbejde sammen med.
Alan Ball har derudover også skrevet manuskripter til forskellige teaterstykker.

Alan Ball er åbent homoseksuel, og hans værker indeholder tit homoseksuelle temaer og karakterer.

I 2004 anskaffede Ball sig filmrettighederne til romanen Towelhead, skrevet af Alicia Erian. Filmen fik premier til Toronto Film Festival den 8. September 8 2007 under navnet Nothing is Private men blev senere frigivet under titlen Towelhead. Filmen har blandt andre Aaron Eckhart, Maria Bello, Toni Collette og den nye skuespiller, Summer Bishil, i hovedrollerne.
Ball har udtalt, at for ham er filmen en historie om personligt mod, og om at tage ansvar for sig selv som person i en meget tidlig alder.

I 2005 blev det annonceret, at Alan Ball skulle skrive og instruere en ny serie for  tv-kanalen HBO, baseret på  Charlaine Harris' bogserie Southern Vampire Mysteries. Serien, der har fået titlen True Blood, får premiere på HBO til efteråret i 2007.

I januar 2007 fik hans teaterstykke All That I Will Ever Be premiere i New York Theatre Workshop i New York.

Six Feet Under 

Alan Ball har skrevet 9 afsnit af hans serie Six Feet Under, og han har instrueret 6 afsnit af serien, heriblandt både  pilot-afsnittet og finaleafsnittet.

Skrevet 

 "Pilot" (2001)
 "An Open Book" (2001)
 "Knock, Knock" (2001)
 "In the Game" (2002)
 Someone Else's Eyes (2002)
 "Perfect Circles" (2003)
 "Nobody Sleeps", sammen med Rick Cleveland (2003)
 "Can I Come Up Now?" (2004)
 "Everyone's Waiting", finaleafsnittet (2005)

Instrueret 
 "Pilot" (2001)
 "Knock, Knock" (2001)
 "The Last Time" (2002)
 "I'm Sorry, I'm Lost" (2003)
 "Untitled" (2004)
 "Everyone's Waiting", finaleafsnittet (2005)

Eksterne henvisninger 

 
 Hbo.com/sixfeetunder: Six Feet Unders officielle hjemmeside 

Filminstruktører fra USA
Manuskriptforfattere fra USA
Filmproducere fra USA
Personer fra Atlanta
Brian Eno

Brian Eno (født Brian Peter George St. John le Baptiste de la Salle Eno 15. maj 1948) er en britisk komponist, producer og musiker. Han er mest kendt for sin medvirken i Roxy Music, for at have opfundet ambient-musikken og for med sin særlige medskabende tilgang til lyd at have produceret markante albums med bl.a. David Bowie, Talking Heads og U2. 

Ud over dette har han udgivet en række soloalbums, nogle med skæv popmusik, andre med ambient-musik. Han dokumenterede også no wave-scenen i New York som kurator af albummet No New York (1978). Han skabte en slags sample-world-music sammen med David Byrne på My Life in the Bush of Ghosts.

På grund af sin musikalske alsidighed og sin evne til at medskabe nye, markante udviklinger i musikken står han for mange som en af vor tids største og mest indflydelsesrige musikere.

Diskografi

Albums: Rock/pop 
 1973: Here Come the Warm Jets
 1974: June 1, 1974 (live sammen med Kevin Ayers, John Cale og Nico)
 1974: Taking Tiger Mountain By Strategy
 1975: Another Green World
 1977: Before and after Science
 1977: 801 Live (med Phil Manzanera, Lloyd Watson, Francis Monkman, Bill MacCormick og Simon Phillips)
 1981: My Life in the Bush of Ghosts (med David Byrne)
 1990: Wrong Way Up (with John Cale)
 1992: Nerve Net
 1995: Spinner (med Jah Wobble)
 2005: Another Day on Earth
 2008: Everything that happens will happen today (med David Byrne)

Albums: Ambient/instrumental 
 1975: Discreet Music
 1978: Ambient #1 / Music for Airports
 1978: Music for Films
 1980: Ambient #2 / The Plateaux of Mirror (med Harold Budd)
 1980: Fourth World, Vol. 1: Possible Musics (with Jon Hassell)
 1982: Ambient #4 / On Land
 1983: Apollo: Atmospheres and Soundtracks
 1983: Music for Films, Volume 2 (med Daniel Lanois)
 1983: Textures (med Daniel Lanois and Roger Eno) 
 1984: The Pearl (med Harold Budd)
 1985: Hybrid (med Daniel Lanois and Michael Brook)
 1985: Thursday Afternoon
 1988: Music for Films, Volume 3 (med diverse kunstnere)
 1992: The Shutov Assembly
 1993: Neroli
 1997: The Drop
 2001: Drawn from Life (med Peter Schwalm)
 2010: Small Craft on a Milk Sea (med Jon Hopkins og Leo Abrahams)

Som producer 
Det skal understreges at Eno ofte gik så aktivt ind i den kreative proces a hans rolle her er større end den man normalt forstår som lydproducerens.
 1977: David Bowie: Low (også sangskriver)
 1977: David Bowie: "Heroes" (også sangskriver)
 1979: David Bowie: Lodger (også sangskriver)
 1995: David Bowie: 1. Outside
 1978: Talking Heads: Remain In Light
 1979: Talking Heads: Fear of Music
 1980: Talking Heads: Remain In Light
 1984: U2: The Unforgettable Fire (sammen med Daniel Lanois)
 1987: U2: The Joshua Tree (sammen med Daniel Lanois)
 1991: U2: Achtung Baby (sammen med Daniel Lanois)
 1993: U2: Zooropa
 2006: Paul Simon: Surprise
 2008: Coldplay: Viva La Vida
 2009: U2: No Line on the Horizon

Eksterne henvisninger 
 

Rockmusikere fra England
Komponister fra Storbritannien
Musikproducere fra Storbritannien
Elektroniske musikere
Bogbus

En bogbus er et mobilt bibliotek. Typisk lavet i en ombygget bus, deraf navnet. Bogbusserne kører efter et geografisk princip og et socialt princip fx til område langt fra biblioteker og til plejehjem, på den måde øges bibliotekets service for små midler.

Aalborg Bibliotekernes Bogbusser 
Bogbusserne er Aalborg Bibliotekernes rullende lokalbiblioteker med i alt 62 stop fordelt på 29 lokaliteter i Aalborg Kommune. 
Aalborg Bibliotekerne har tre bogbusser, som kommer på skift til holdepladserne.

Hjørring Bibliotekernes Bogbus 

Hjørring Bibliotekerne havde en bogbus, som, indtil 2014 betjente 16 holdepladser i Hjørring Kommune.

Varde Biblioteks Bogbus 

Bogbussen ved Varde Bibliotek er fra 1986. Den har kørt i Blaabjerg, Blåvandshuk og Varde kommuner. Efter Kommunalreformen i 2007 kører bogbussen også i de tidligere Helle og Ølgod kommuner og har 27 udlånssteder fordelt over hele Varde Kommune.
Bogbussen blev i 2001 udsmykket af den dansk/finske kunstner Seppo Mattinen. Projektet fik støtte fra Statens Kunstfond.

Referencer 

Biblioteker
Busser
Betel

Betel, (hebr. "Guds hus") er det historiske navn for stedet Betin et stykke nord for Jerusalem. Navnet blev ifølge Det Gamle Testamente givet til stedet af patriarken Jakob fordi han der drømte om en trappe der gik op til himmelen, og hvor engle steg op og ned.

Israels geografi
Det Gamle Testamente
Bibelske steder
Oldtidsbyer
Rachel Hunter

Rachel Hunter (født 8. september 1969 i Auckland, New Zealand) er blandt andet kendt som model og skuespiller.

Biografi 
Rachel Hunter begyndte som model da hun var 16 år, og fik så meget opmærksomhed at hun i 1989 blev model for bladet ”Sports Illustrated.” Hun optrådte på mange magasin forsider som for eksempel: Cosmopolitan og Vogue. I 1994 var hun på Sports Illustrateds ”dream team” forside. 

Hun blev betalt ca. 1.8 millioner dollars for at optræde nøgen i Playboy i 2004. Hun lagde også ansigt og krop til Ultimo, et skotsk undertøjsfirma der tidligere havde Penny Lancaster som ansigt. Rachel blev dog erstattet i november 2005 af Helena Christensen.

For at opnå sin drøm om at blive skuespiller tog hun nogle timer hos en skuespiller, og har optrådt i adskillige film som for eksempel ”A walk in the park” fra 1999 og ”Two shades of blue” fra 2000. Hun har også optrådt i musikvideoer. Som i ”Stacy’s mom” af Fountains of Wayne fra 2003. 

Hunter optrådte også i Lingo for kendte, hvor hendes partner Trista Rehn og hende delte 30.000 dollars til fordel for velgørenhed. Hunter er ambassadør for Born Free Foundation (En fund der kæmper for at vilde dyr skal blive i naturen), og dannede for ikke så længe siden Rachel Hunter lowland gorilla fund. (Til fordel for beskyttelse af de truede gorilla)

Privatliv 
I en alder af 21 år blev hun gift med den engelske/ skotske sanger Rod Stewart, det var den 15. december 1990. De blev gift efter en stormfuld 3 måneders romance. Sammen fik de 2 børn. Datteren Renée født den 1 juni 1992, og sønnen Liam født den 4. september 1994. 
I januar 1999 blev Rachel og Rod dog separeret, Rachel søgte om skilsmisse i 2003 men trak det tilbage. Den endelig skilsmisse kom først da Rod sendte papirerne ind, og i november 2006 blev de så endelig skilt. 

Rygtet siger: at det kostede Rod 66 millioner dollars at blive skilt, og han skal betale børn bidrag til Renée og Liam som bor hos hende. Plus at hun beholdte deres fælles hjem i Los Angeles, Californien. 

Efter deres separation blev Rachel kædet sammen med mange andre kendte. Blandt andet: Bruce Willis, Robbie Williams og Tommy Lee. 

I 2004 blev Hunter alvorligt forskrækket da hun fandt en knude i sit bryst. Knuden viste sig dog at være ufarlig. Men Rachel behøvede dog at gå igennem en operation, da problemet var opstået på grund af en blodforgiftning.

Eksterne henvisninger 

 

Fotomodeller fra New Zealand
Skuespillere fra New Zealand
Personer fra Auckland
Haran

I Bibelen, Haran (hebr. 'הָרָן) var søn af Tera, og broder til Nakor og Abram (senere Abraham). Første Mosebog beretter at Haran var fader til Lot (1 mos 11,27-29).

Personer i Det Gamle Testamente
Karan

Karan (Charran) er et stednavn i det gamle Mellemøsten.  Ifølge Første Mosebog levede Abraham i Karan i omkring fem år før han fortsatte til Kana'an, det nuværende Israel. Byen Harran i det moderne, nordlige Syrien/sydlige Tyrkiet kan måske være den by Abraham og hans far slog sig ned i på vej til Kana'an (1 mos 11,31), eller det kunne have været i nærheden af Ur.

Det Gamle Testamente
Bibelske steder
Loven om modsætningernes enhed og kamp

Loven om modsætningernes enhed og kamp er en tese udviklet af Karl Marx og Friedrich Engels. 

Marx og Engels observerede, at alt i verden har en modsætning. Det ses inden for elektricitet (negativ og positiv ladning), atomet (protoner og elektroner). Også hos det enkelte menneske ses kvaliteter parvist og som modsætninger: Man har både mandlige og kvindelige træk, egoistiske og uselviskhed, beskedenhed og stolthed osv. Deres konklusion var så, at alt i verden indeholder to uforenelige modsætninger, der hver for sig og sammen er uundværlige dele eller aspekter. Disse modsætninger udgør dermed en enhed, men kæmper samtidigt og bliver derved grundlaget for al bevægelse i naturen og i samfundet. Ideen er bearbejdet fra Georg Wilhelm Hegel, der skrev, at "Modsætning i naturen er roden til al bevægelse og alt liv".

I Marx og Engels' beskrivelse af samfundet optræder loven f.eks. i det uundgåelige sammenstød mellem kapitalister og arbejdere. Fabriksejere tilbyder lavest mulige løn, mens arbejderne kæmper for så høj en løn som muligt. Denne modsætning giver ind imellem anledning til strejker eller lockouts.

Begrebspar
Marxisme
Jesu fødsel

I Bibelen findes beretningen om Jesu fødsel i Det Nye Testamente. Her nævnes den i Mattæusevangeliet, Lukasevangeliet og Johannesevangeliet. 

At Jesus var født i Betlehem, beskrives både i Matthæus- og Lukasevangeliet, men det fremgår ikke af de hellige skrifter, hvilken dato, det skete. To af evangelierne nævner det påfaldende i, at Jesus voksede op i den modsatte ende af landet, i Nazaret. Lukas nævner, at Josef og Maria havde hjemme i Nazaret (hvor bebudelsen havde fundet sted), og at de midlertidigt rejste til Betlehem i forbindelse med den af kejser Augustus beordrede folketælling. Efter kong Herodes ' barnemord i Betlehem flygter Jesus og hans familie til Egypten, hvorfra de ikke vender tilbage til Nazaret, før Herodes er død. 

Det er ofte blevet nævnt, at Paulus breve (skrevet før hans død i 60'erne), intet beretter om de ydre omstændigheder omkring Jesu fødsel. Paulus oplyser kun, at "da tidens fylde kom, sendte Gud sin søn, født af en kvinde, født under loven" (Gal 4,4). Begivenhederne i Betlehem, folketællingen og jomfrufødslen nævnes ikke, selv om evangelisterne beskriver disse ting så tidligt som midt i 1. århundrede. Årsagen kan være, at Paulus regner med at menighederne, der modtager hans breve, allerede kender evangelierne, og at det derfor er unødvendigt at nævne de samme ting i hans breve. Desuden er der en åbenlys genreforskel mellem Paulus' breve og evangelierne: Hvor evangelierne er egentlige biografier over Jesu liv, er brevene vejledninger i frelsen, loven, nadveren og lignende. Derfor falder en livshistorie naturligt uden for brevlitteraturens tematikker. I Galaterbrevet 4,4 hvor Paulus strejfer Jesu fødsel, er konteksten således hvordan Gud ønsker at løskøbe mennesker fra lovens slavevilkår.

Se også 
 Jomfrufødsel
 Jul

Referencer

Eksterne henvisninger 

Begivenheder i Det Nye Testamente
The Cheetah Girls

Cheetah Girls er en amerikansk Disney Channel Original Movie og TV-Musical som er baseret på bogen Cheetah Girls – Wishing on a star, skrevet af Deborah Gregory. I denne film er hovedpersonerne Raven Symoné, Adrienne Bailon, Kiely Williams og Sabrina Bryan.

Handling 
En sanggruppe med navnet The Cheetah Girls — Galleria, Channel, Dorinda og Aqua —, går i Manhattan High School for the Performing Arts og drømmer om at blive de første første års elever der vinder talent showet nogensinde. Under talent prøven, møder de den verdens berømte producent Jackal Jackson, der forsøger at gøre gruppen berømt. Men pigerne løber ind i mange problemer, som kan bryde Cheetah Girls for altid . Gruppen står over for mange vanskelige beslutninger, men de kender alle den rette vej.

Skuespillere

Hovedroller 
 Raven Symoné-Galleria Garabaldi også kendt som Bubbles
 Adrienne Bailon-Chanel Simmons også kendt som Chuchie
 Sabrina Bryan- Dorinda Thomas også kendt som Do
 Kiely Willians-Aquanette Walker også kendt som Aqua

Biroller 
 Lynn Whitfield-Dorothea Garabaldi
 Kyle Schmid- Derek
 Juan Chioran-Francobollo Garabaldi
 Lori Anne Alter-Juanita Simmons
 Vince Corazza – Jackal Johnson 
 Kyle Saunders – Pucci 
 Rothaford Gray – Dodo 
 Enis Esmer – Rick (Komikeren) 
 Johnie Chase – Dørmand
 Kim Roberts – Fru. Bosco (Dorindas Foster Mor)
 Sandra Caldwell – Drinka Champagne

Sange

Eksterne Henvisninger 

Amerikanske film fra 2003
Cheetah Girls, The
Cheetah Girls, The
Disney Channel Original Movies
Mamiya

Mamiya-OP Co., Ltd. er en japansk virksomhed, der producerer elektronisk udstyr.

Mamiya er især kendt for sine professionelle mellemformat-kameraer i formaterne 6 cm × 6 cm, 6 cm × 4.5 cm og 6 cm × 7 cm.

I 60'erne startede Mamiya sin C-serier af mekaniske 6x6 twin-lens reflex-kameraer (TLR), der i stedet for blot at kopiere det populære Rolleiflex TLR, udviklede sig til et komplet system med udskiftelige objektiver, hvilket er unikt for TLR-kameraer. Højdepunktet blev deres C-220 og C-330, lavet i 70'erne.

Igennem 70'erne satsede Mamiya dog især på mere normale mellemformat-spejlreflekskameraer. Især var de hurtige til at tage 6x4.5-formatet til sig, hvilket blev brugt i deres M645 fra 1975, deres 645 Super fra 1985 og i efterfølgende udviklinger.

I 2001 kom Mamiya 645AFD som skulle komme til at danne grundlaget for deres nye digitale satsning. Mamiya ZD, et komplet digitalt mellemformat-kamera blev introduceret i 2007.

Eksterne henvisninger 

 http://www.mamiya.com/ 

Fotografi
Elektronikvirksomheder fra Japan
Michael Hainisch

Michael Arthur Josef Jakob Hainisch (; født 15. august 1858 i Aue bei Schottwien (Niederösterreich), død 26. februar 1940 i Wien) var Østrigs forbundspræsident fra 1920 til 1928. 
Hainisch var søn af den østrigske kvindesagsforkæmper Marianne Hainisch.
 
Efter afslutningen af sine jurastudier beskæftigede han sig bl.a. landbrugs- og socialpolitiske spørgsmål. Hans egen landejendom udvikledes til et mønsterbrug.

Hainisch var aktiv i folkeoplysningsspørgsmål, bl.a. ved grundlæggelsen af Wiens centralbibliotek, den første østrigske aftenskole og det østrigske folkeuniversitet. Andre af hans mærkesager var elektrificering af jernbanenettet, udvikling af turismen, fremme af samhandelen med Tyskland og fredning af mindesmærker.

Han var ikke tilknyttet noget parti, men sympatiserede med de tysk-nationale strømninger og gik i 1938 ind for Østrigs indlemmelse i Tyskland.

Eksterne henvisninger 

Østrigs forbundspræsidenter
Politikere fra Østrig
Personer fra Gloggnitz
Nørbæk Kirke

Nørbæk Kirke  ligger i Nørbæk Sogn (Nørbeg) sydvest for Fårup i den tidligere Purhus Kommune, nu i Randers Kommune (Sønderlyng Herred). Kor og skib er fra romansk tid, opført i granitkvadrer. Våbenhuset ligger på nordsiden og var oprindeligt i bindingsværk, men er nu erstattet af et nyt i træ. Tårnet er fra slutningen af middelalderen og har formentlig været højere.

Der er fundet spor af naive kalkmalerier med årstallene 1799 og 1811, men de er dækket igen. Altertavlen , der blev restaureret i 1924, er et renæssancesnedkerarbejde fra begyndelsen af 1600-tallet med et nyere nadverbillede. Døbefonten er romansk granit. Prædikestolen er fra midten af 1600-tallet med apostelbilleder. På kirkeloftet er der fundet et stærkt beskadiget krucifiks, som er ophængt i kirken.

På østsiden af koret findes der to skakbrætsten, en i 3. række over soklen med 8 vandrette og 9 (10?) lodrette rækker og en i 12. række over soklen med 10 vandrette og 13 lodrette rækker.

Noter

Eksterne kilder/henvisninger 
 Nørbæk Kirke hos KortTilKirken.dk

Kirker i Randers Kommune
Kirker i Århus Stift
Kirker i Viborg Amt
Kirkehistorie

Kirkehistorie (lat. Historia ecclesiastica) er en af de fire klassiske teologiske discipliner og er sammen med studiet af Det Gamle Testamente og Det Nye Testamente en af de historiske discipliner inden for kristen teologi. Kirkehistorie er som akademisk fag optaget af kirken som objekt for videnskabeligt arbejde. Kirke forstås bredt, omfattende både institutionshistorie, socialhistorie og idéhistorie. De to første dækker i stor grad kristendommens praksis og den sidste historisk teologi som kristendommens teori gennem historien. En smallere forståelse af historisk teologi lægger vægt på kirkens dogmehistoriske udvikling. Kirkehistorie benytter sig af samme metodiske grundlag som både historiefaget, idéhistorie og religionshistorie. Eusebius af Cæsarea (ca. 300) regnes normalt som kirkehistoriens far, men som den kritiske kirkehistories grundlægger regnes normalt Johann Lorenz von Mosheim (ca. 1750).

Kirkehistorien kan inddeles i perioderne:
 Oldkirken (ca. 100-450)
 Kirken i Middelalderen (ca. 450-1500)
 Reformation (ca. 1500-1600)
 Kirken efter reformationen (ca. 1600- )

 
Kristen teologi
Søs Drasbæk

Else Margrethe Drasbæk født Damgaard, kendt som Søs Drasbæk (8. april 1937 i Charlottenlund – 27. maj 2007) var en dansk designer.

Liv og karriere 
Else Drasbæk blev født den 8. april 1937 på Rosbæksvej 1 på Østerbro, forældrene var grosserer Jens Peder Damgaard og hustru Agda Frederikie Gurid f. Børlund.

Hun blev i 1958 gift med Ib Drasbæk og gik hurtigt ind i sin mands virksomhed, en kollektionsforretning, Dranella, og virksomheden fik stor succes. Sammen med Ib Drasbæk fik hun datteren Caroline Drasbæk.

Referencer

Eksterne henvisninger 
 
 Dansk Kvindebiografisk Leksikon – Søs Drasbæk

Designere fra Danmark
Personer i Kraks Blå Bog (afdøde)
Personer i Dansk Kvindebiografisk Leksikon
Erhvervskvinder
Erhvervsfolk fra Danmark
Danskere i 1900-tallet
Personer fra Charlottenlund
Kristen teologi

Med kristen teologi menes både studiet af teologi ud fra en kristen synsvinkel og studiet af kristendommen med hjælp af teologisk metode. Kristne teologer bruger rationelle analyser og argumenter for at forstå, forklare, teste, kritisere og forsvare kristendommen. Teologi kan blive brugt som et middel for teologer til at forstå kristendommen dybere, lave sammenligninger mellem kristendommen og andre traditioner, forsvare kristendommen mod kritikere, refomere kristendommen og hjælpe med at udbrede budskabet om kristendommen, eller til en mængde andre områder. Kristen teologi har haft stor indflydelse på udviklingen af den vestlige kultur.

Discipliner 
Kristen teologi deles ind i en række discipliner og underdiscipliner, og der er variationer mellem de enkelte kirkesamfund og teologiske strømninger, hvilke der vægtlægges mest.

 Bibelsk eksegese: udlægning af Bibelens budskaber.
 Bibelsk teologi: studier af teologi som den præsenteres og udvikles gennem Bibelen.
 Bibliologi: studiet af selve Bibelen og af dens inspirerede natur.
 Kirkehistorie
 Praktisk teologi: studiet af teologi i forhold til det at virke som præst/forkynder.
 Homiletik
 Liturgik
 Pastoralteologi
 Poimenik
 Religionspædagogik
 Systematisk teologi: emnebaserede studier.
 Religionsfilosofi
 Etik
 Dogmatik: studiet af dogmatisk lære som den har udviklet sig i forskellige kirkesamfund.
 Angelologi: studiet af skabte, åndelige væsener, herunder engle, dæmoner og Djævelen.
 Antropologi: studiet af menneskeheden, i denne forstand set i forhold til det guddommelige.
 Eskatologi: studiet af de sidste ting, universelt (endetiden) og individuelt (døden og det næste liv).
 Hamartiologi: studiet af synd.
 Konfessionskundskab: studiet af kristenhedens kirkesamfund, deres lære, kirkeforfatning, gudstjeneste og hele særpræg.
 Kristologi: studiet af Jesus Kristus og hans natur.
 Mariologi: studiet af Jomfru Maria.
 Ekklesiologi: studiet af kirken, specielt dens forhold til Gud og dens struktur.
 Pneumatologi: studiet af Helligånden.
 Soteriologi: studiet af frelse.
 Missiologi eller missionsteologi: studiet af mission, dets metoder og principper.
 Økumenisk teologi
 Apologetik: studiet af kristen teologi i forhold til andre verdensanskuelser, med henblik på at fremlægge forsvar for kristen tro og at udfordre andres tro.
 Teodicé: studiet af ondskabens natur.
 Konstruktiv teologi: en postmodernistisk tilnærmelse til systematisk teologi, hvor man medinkluderer for eksempel feministisk teori, dekonstruktivisme og hermeneutik i teologiske emner.
 Hagiologi: studiet af de hellige.
 Historisk teologi: studier af teologi som den har udviklet sig gennem historien.
 Narrativ teologi: studiet af en narrativ præsentation af troen frem for en dogmatisk præsentation.
Sonic Youth

Sonic Youth var et noise rockband fra New York, dannet i 1981. De gennemgående medlemmer er Lee Ranaldo (guitar, vokal), Kim Gordon (bas, vokal), Thurston Moore (guitar, vokal) og Steve Shelley (trommer).

Sonic Youth udsprang af Glenn Branca og no wave-scenen i New York, og har rendyrket en melodisk støjrock med gennemgående brug af dissonanser, opnået ved at stemme guitarstrengene på alternative måder. Der er ofte noget dæmonisk og dystert over musikken på især de tidlige plader, som står i en vis kontrast til den ironi man ofte finder i teksterne.

Deres indflydelse på den alternative rock er meget stor, og bandet betragtes bredt som et af de absolut vigtigste indenfor Alternativ rock genren. Bandet har ofte taget ukendte yngre bands til sig og promoveret dem. Det mest kendte eksempel er Nirvana, som Sonic Youth hjalp til at få en pladekontrakt på Geffen Records, hvorefter Nirvana slog igennem med Nevermind.

Sonic Youth har spillet på Roskilde Festival i 1987, 1993, 1998 og 2005.

Selektiv diskografi 
Ud over nedenstående regulære albums har Sonic Youth lavet en lang række andre udgivelser af forskelligt tilsnit
 Sonic Youth (1982)
 Confusion Is Sex (1983)
 Bad Moon Rising (1985)
 EVOL (1986)
 Sister (1987)
 Daydream Nation (1988)
 Goo (1990)
 Dirty (1992)
 Experimental Jet Set, Trash and No Star (1994)
 Washing Machine (1995)
 A Thousand Leaves (1998)
 NYC Ghosts & Flowers (2000)
 Murray Street (2002)
 Sonic Nurse (2004)
 Rather Ripped (2006)
 "The Eternal" (2009)

Se også 
 Glenn Branca

Litteratur 

 Foege, Alec: Confusion Is Next, London 1995.
  Siderne 38-40, 51-64.

Eksterne kilder/henvisninger 
 www.sonicyouth.com

Rockgrupper fra USA
Har spillet på Roskilde Festival
Indie